डिब्रूगढ़ जेल में पूछताछ, NIA और RAW खंगाल रही ISI-बब्बर खालसा से लिंक; बदल रहा बयान
Khalistani Amritpal Singh ISI Links ; Dibrugarh Jail Interrogation,  | NIA RAW Security Secret Agencies खालिस्तान समर्थक अमृतपाल सिंह को पंजाब पुलिस ने 36 दिन बाद गिरफ्तार कर डिब्रूगढ़ जेल भेज दिया।
पंजाब के खालिस्तान समर्थक वारिस पंजाब दे के चीफ अमृतपाल की गिरफ्तारी के बाद केंद्रीय एजेंसियां एक्टिव हो गई हैं। अमृतपाल के पाक खुफिया एजेंसी ISI से कनेक्शन, विदेशी फंडिंग व बब्बर खालसा जैसे आतंकी संगठनों से लिंक खंगालने शुरू कर दिए गए हैं।
इसके लिए राष्ट्रीय जांच एजेंसी (NIA), रिसर्च एंड एनालिसिस विंग (RAW) समेत दूसरी केंद्रीय एजेंसियां उससे पूछताछ करने पहुंच चुकी हैं। लेकिन अमृतपाल सिंह लगातार अपने बयान बदल रहा है। अमृतपाल सिंह ने अब पाकिस्तान के खिलाफ बयान दिया है। उसका कहना है कि पाकिस्तान में सिखों के साथ अच्छा सलूक नहीं हो रहा।
वहीं अमृतपाल सिंह अपने बयानों को लगातार बदल रहा है। सुरक्षा एजेंसियों को बातों में उलझाने का प्रयास कर रहा है। बता दें कि अमृतपाल को 36 दिन की फरारी के बाद पंजाब पुलिस ने कल मोगा के गांव रोडे से गिरफ्तार किया था। यह जरनैल सिंह भिंडरांवाला का गांव है। अमृतपाल की गिरफ्तारी नेशनल सिक्योरिटी एक्ट (NSA) के तहत हुई। गिरफ्तारी के बाद उसे असम की डिब्रूगढ़ जेल भेज दिया गया। वहां उसके 9 साथी पहले से बंद हैं।
ISI के स्लीपर सेल्स व एजेंटों के बारे में पूछताछ
पुलिस ने जांच में दावा किया था कि अमृतपाल सिंह को ट्रेंड करने के लिए ISI ने 2 आतंकी संगठनों को आगे किया था। जिसमें एक सिख फॉर जस्टिस (SFJ) का आतंकी गुरपतवंत सिंह पन्नू है और दूसरा बब्बर खालसा इंटरनेशनल का मेंबर अवतार सिंह खंडा का नाम सामने आ चुका है। NIA और RAW दोनों एजेंसियां अमृतपाल सिंह से पाकिस्तानी आतंकी संगठनों के पंजाब में स्लीपर सेल्स और एजेंटों के बारे में जानकारियां हासिल करना चाहती है।
मर्सिडीज कार व ड्रग रैकेट पर भी होंगे सवाल
अमृतपाल सिंह की मर्सिडीज कार सबसे अधिक चर्चा में है। पंजाब पुलिस की जांच में सामने आया था कि मर्सिडीज कार ड्रग तस्करों की तरफ से गिफ्ट की गई थी। जांच में सामने आया कि पूर्व जत्थेदार जसबीर सिंह रोडे के बेटे पाकिस्तान में छिपे आतंकी लखबीर सिंह रोडे के भाई जसवंत सिंह रोडे के साथ ब्रिटेन में मुख्य हैंडलर अवतार सिंह खंडा और परमजीत सिंह पम्मा के साथ अमृतपाल सिंह संपर्क में था। जिसके बाद केंद्र व राज्य की खूफिया एजेंसियां अमृतपाल सिंह से पंजाब में चल रहे ड्रग्स रैकेट के बारे में भी पूछताछ करना चाहती हैं।
हथियारों की तस्करी
अमृतपाल सिंह व उसके साथियों से जब्त किए अवैध हथियारों के बारे में भी पंजाब पुलिस अमृतपाल सिंह से पूछताछ करना चाहती है। यह हथियार पंजाब, जम्मू-कश्मीर या यूपी के माध्यम से मिले थे या पाकिस्तान से ड्रोन के माध्यम से इन्हें भारत अमृतपाल सिंह के लिए लाया गया था। इस पर एजेंसियां अमृतपाल सिंह से पूछताछ कर रही हैं।
जल्द होंगी और गिरफ्तारियां
अमृतपाल सिंह की गिरफ्तारी के बाद अब कई परतें खुलेंगी। अनुमान लगाया जा रहा है कि आने वाले दिनों में कुछ और अहम गिरफ्तारियां हो सकती हैं। यह गिरफ्तारियां उनकी हो सकती हैं, जिन्हें अमृतपाल सिंह ने शरण दी। इतना ही नहीं, कुछ ऐसे नाम भी सामने आ सकते हैं, जिन्होंने पंजाब में दहशत फैलाने में अमृतपाल सिंह का सहयोग दिया।
अमृतपाल से जुड़ी ये खबरें पढ़ें..
अमृतपाल अरेस्ट, असम जेल ले गए: मोगा के गुरुद्वारे में प्रवचन दिया, समर्थकों के साथ सरेंडर का प्लान था 
भगोड़े अमृतपाल सिंह को रविवार सुबह पंजाब पुलिस ने मोगा से अरेस्ट कर लिया। अमृतपाल को रोडे गांव में एक गुरुद्वारे से गिरफ्तार किया गया। गिरफ्तारी से पहले अमृतपाल गुरुद्वारे में प्रवचन दे रहा था। वह यहां अपने समर्थकों की भीड़ के साथ सरेंडर करना चाहता था। उसे बठिंडा एयरपोर्ट से फ्लाइट के जरिए असम की डिब्रूगढ़ जेल ले जाया जा रहा है। अमृतपाल पर NSA के तहत केस दर्ज है (पूरी खबर यहां पढ़ें)
अमृतपाल ने गिरफ्तारी के लिए रोडे गांव क्यों चुना?: भिंडरावाले का जन्म यहीं हुआ, भगोड़े के टैग से पीछा छुड़ा खालिस्तानी सपोर्ट पाने की प्लानिंग 
अमृतपाल अमृतसर का रहने वाला है और जालंधर से फरार हुआ, लेकिन उसने गिरफ्तारी मोगा जिले के गांव रोडे में दी। 36 दिन से फरार अमृतपाल यहां के गुरुद्वारा संत खालसा पहुंचा। यहां पाठ किया। वहां मौजूद लोगों को प्रवचन दिया। उसके बाद पंजाब पुलिस ने उसे गिरफ्तार कर लिया। ऐसे में बड़ा सवाल है कि पंजाब के अलावा हरियाणा, उत्तर प्रदेश, उत्तराखंड और दिल्ली तक भागने वाले अमृतपाल ने गिरफ्तारी के लिए यह गांव क्यों चुना? पढ़ें पूरी खबर
अमृतपाल की गिरफ्तारी की वजह 2 किरदार:पपलप्रीत अरेस्ट हुआ तो छिपने के ठिकाने नहीं मिले; पत्नी को लंदन जाने से रोका गया 
36 दिन से पुलिस को चकमा दे रहा वारिस पंजाब दे चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने पर मजबूर होना पड़ा? (पूरी खबर पढ़ें)